

Αρκαλοχώρι, 30/07/2024

Προς: ΜΜΕ

**ΔΕΛΤΙΟ ΤΥΠΟΥ**

**Ξεκινάει την Πέμπτη 1 Αυγούστου το 1ο θεματικό Φεστιβάλ :« Ο κύκλος του Πολιτισμού» - Οι πρώτες δράσεις 1 και 3 Αυγούστου**

Αντίστροφη μέτρηση για το 1ο θεματικό Φεστιβάλ «Ο κύκλος του Πολιτισμού», με τίτλο: «Αρχαιολογικές περιηγήσεις στον Δήμο Μινώα Πεδιάδας». Το Φεστιβάλ ξεκινάει την Πέμπτη 1 Αυγούστου

Οι πρώτες δράσεις του Φεστιβάλ είναι οι παρακάτω:

**ΠΕΜΠΤΗ 01 ΑΥΓΟΥΣΤΟΥ 2024 – ΛΥΤΤΟΣ**

11:00 – Ξενάγηση στον αρχαιολογικό χώρο της Λύττου από τους ανασκαφείς Άγγελο Χανιώτη, καθηγητή Αρχαίας Ιστορίας στο Ινστιτούτο Προηγμένων Μελετών του Πρίνστον, Συνδιευθυντή του Αρχαιολογικού Προγράμματος Λύκτου και τη Δρα Βασιλική Συθιακάκη, Προϊσταμένη Εφορείας Αρχαιοτήτων Ηρακλείου.

**ΣΑΒΒΑΤΟ 03 ΑΥΓΟΥΣΤΟΥ 2024 – ΛΥΤΤΟΣ**

Αύλειος χώρος του πρώην Δημοτικού Σχολείου Λύττου

20:00 – Παρουσίαση του βιβλίου: «Λύκτος ἐϋκτιμένη. Μελέτες για την ιστορία και την αρχαιολογία της Λύκτου και της περιοχής της», από τον κ. Άγγελο Χανιώτη, καθηγητή Αρχαίας Ιστορίας στο Ινστιτούτο Προηγμένων Μελετών του Πρίνστον, Συνδιευθυντή του Αρχαιολογικού Προγράμματος Λύκτου και τη Δρα Γκαλανάκη Καλλιόπη, Επίτιμη Προϊσταμένη ΤΠΚΑΧΜ, ΕΦΑΗ.

21:00 – Μουσική παράσταση με τοπικούς καλλιτέχνες.

**Οργάνωση:** Δήμος Μινώα Πεδιάδας

**Συνδιοργάνωση:** Εφορεία Αρχαιοτήτων Ηρακλείου, Περιφέρεια Κρήτης, Πολιτιστικός Σύλλογος Λύττου, Σωματείο «Φίλοι Αρχαίας Λύκτου»

Το Φεστιβάλ θα διαρκέσει έως 30 Αυγούστου 2024 και θα δώσει τη δυνατότητα στους δημότες και στους επισκέπτες να γνωρίσουν τον ανεκτίμητο αρχαιολογικό πλούτο του Δήμου. Εκτός από ξεναγήσεις σε αρχαιολογικούς χώρους θα λάβουν χώρα παράλληλες δράσεις, όπως ομιλίες, εκθέσεις, παρουσιάσεις βιβλίων, μουσικές παραστάσεις, καθώς και δράσεις αναβίωσης παραδοσιακών τεχνών και ανάδειξης της τοπικής γαστρονομίας.